н҃-мъ ѱалмѣ̀ стіхи́ра, гла́съ ѕ҃: ̀ єсѝ па́стырь до́брый, взыска́вый заблу́ждшыя и поги́бшыя ду́шы ѡбрати́вый, кѡ́злища во ѻ́вцы претвори́вый и во хрс̑то́ву приведы́й я̀ ѡгра́ду, тѣ́мже дне́сь, лю́діе твоѝ, въ па́мять твою̀ соше́дшеся, єдиногла́снѡ восхваля́емъ тя̀, глаго́люще: ра́дуйся, ст҃и́телю бж҃ій інноке́нтіе, пе́рвый камча́тскій, кури́льскій и алеу́тскій архіере́ю: ра́дуйся, проповѣ́дниче вѣ́ры и ѻ́бразе до́брыхъ дѣ́лъ: ра́дуйся, странѣ̀ на́шей утвержде́ніе: ра́дуйся, учи́телю, научи́вый язы́чєская племена̀ покланя́тися въ тро̑цѣ єди́ному бг҃у ѻц҃у̀, и сн҃у, и ст҃о́му дх҃у, єму́же ны́нѣ предстоя̀ со ст҃и́тели и апс̑толы, моли́ся ѡ сп҃се́ніи пра́зднующихъ ст҃у́ю и всечс̑тну́ю па́мять твою̀